Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 310/11/4403	Nitra, 2.6.2014
EEČ : 2-32-161-2014

U Z N E S E N I E

Trestná vec:	obvinená XXXXX  
Prečin:	Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 16.12.2013, spisová značka 1 Pv 310/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
stíhaná za prečin zatajenia veci podľa § 236 odsek 1 Trestného zákona.

Uznesením prokurátora Okresnej prokuratúry Nitra zo dňa 16.12.2013, spisová značka 1 Pv 310/11/4403, bola určená obvinenej skúšobná doba v trvaní 12 mesiacov.
Odôvodnenie:
Uznesením okresného prokurátora v Nitre, sp. zn.  1 Pv 310/11 - 8 dňa 30.05.2011 s nadobudnutou právoplatnosťou 10.06.2011, bolo podmienečne zastavené trestné stíhanie proti obvinenej XXXXX, ktorá bola trestne stíhaná za prečin zatajenia veci podľa § 236 odsek 1 Trestného zákona a bola je určená skúšobná doba v trvaní jeden rok.
Skúšobná doba trvala od 10.06.2011 do10.06.2012.

Prokurátorka si po ukončení skúšobnej doby vyžiadala na obvinenú hodnotenie z miesta bydliska, od príslušného obvodného oddelenia Policajného zboru a od vtedajšieho odboru všeobecnej vnútornej správy Obvodného úradu Nitra. K povesti obvinenej bol vyžiadaný aj aktuálny odpis registra trestov. Na základe týchto správ bolo zistené, že obvinená počas skúšobnej doby viedla riadny život a nedopustila sa žiadnych trestných činov a ani priestupkov, ktoré by odôvodňovali pokračovanie v trestnom stíhaní obvinenej.

Na základe takto zistených skutočností, bolo spoľahlivo a bez všetkých pochybností zistené, že obvinená splnila podmienky skúšobnej doby a preto bolo prokurátorkou rozhodnuté, že obvinená sa v skúšobnej dobe osvedčila.

Podľa § 217 odsek 4 Trestného poriadku, právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Soňa Struhárová
prokurátorka